Etter det Fædrelandsvennen erfarer blir 34-åringen snart å se i gult på Sør Arena.

– Vi har jobbet lenge med å få inn en sentral midtbanespiller, sier styreleder i Start Magne Kristiansen til TV 2.

Om det jobbes med å få Teemu Taino til Kristiansand, vil derimot Kristiansen ikke si så mye om.

– Jeg vil ikke si noe om hvilke spillere det jobbes med. Vi har vært i kontakt med flere. Så er det jo en kjent sak at det ikke ble noe av Jason Morrison-overgangen.

Håper på snarlig løsning

– Men Tainio kunne vært en god mann for Start?

– Jeg vil ikke kommentere det. Sånne prosesser er kompliserte, og dere i media er flinke til å dra konklusjoner, svarer styrelederen, og legger til:

– Vi håper å ha en løsning klar snart. Men nøyaktig når det blir er ikke godt å si. Slike prosesser avsluttes plutselig veldig raskt.

Sjekk kampoppsettet for Tippeligaen 2014 her!

Ifølge Fædrelandsvennen skal Start ha jobbet lenge med å få finnen klar, til tross for at Tainios nåværende klubb HJK nekter for at de er i forhandlinger med Start.

Kaptein for det finske landslaget

Midtbanespilleren med en fortid i blant annet Auxerre, Tottenham, Sunderland, Ajax og New York Red Bulls er for kaptein på det finske landslaget.

Onsdag spurte Fædrelandsvennen Start-trener Mons Ivar Mjelde om det var Tainio som var grunnen til at han ennå ikke hadde valgt årets kaptein.

– Jeg skjønner spørsmålet ditt, svarte treneren.

Les alt om fotball her!